Návrh
Uznesenie vlády Slovenskej republiky
č. ...
z ...

k materiálu návrh účasti delegácie Slovenskej republiky na 19. valnom zhromaždení Svetovej organizácie cestovného ruchu UNWTO v Gyeongju, Kórejská republika v dňoch 8. - 14. 10. 2011 

Číslo materiálu: |
Predkladateľ: | 1. podpredseda vlády a minister dopravy, výstavby a regionálneho rozvoja Slovenskej republiky
Vláda

A. 	súhlasí 
 
A. 1. 	s účasťou delegácie Slovenskej republiky na 19. valnom zhromaždení Svetovej organizácie cestovného ruchu UNWTO v Gyeongju, Kórejská republika v dňoch 8. – 14. 10. 2011,

A. 2. 	s návrhom smernice pre postup delegácie Slovenskej republiky na 19. valnom zhromaždení Svetovej organizácie cestovného ruchu UNWTO;

B. 	schvaľuje 
 
B. 1. 	Jána Hudackého, štátneho tajomníka Ministerstva dopravy, výstavby a regionálneho rozvoja Slovenskej republiky za vedúceho delegácie,

B. 2. 	Stanislava Rusinka, generálneho riaditeľa sekcie cestovného ruchu Ministerstva dopravy, výstavby a regionálneho rozvoja Slovenskej republiky za alternáta vedúceho delegácie;

C. 	splnomocňuje 
1. podpredsedu vlády a ministra dopravy, výstavby a regionálneho rozvoja 
C. 1. 	určiť podľa potreby ďalších členov delegácie Slovenskej republiky;

D. 	ukladá 
1. podpredsedovi vlády a ministrovi dopravy, výstavby a regionálneho rozvoja 
D. 1. 	požiadať ministra zahraničných vecí o vystavenie poverovacích listín pre delegáciu Slovenskej republiky k účasti na 19. valnom zhromaždení Svetovej organizácie cestovného ruchu UNWTO v Gyeongju, Kórejská republika v dňoch 8. - 14. 10. 2011, 
ihneď po schválení materiálu vládou SR

1. podpredsedovi vlády a ministrovi dopravy, výstavby a regionálneho rozvoja 
D. 2. 	predložiť na rokovanie vlády informáciu o priebehu a výsledkoch 19. valného zhromaždenia Svetovej organizácie cestovného ruchu UNWTO, 
do 31. marca 2012

ministrovi zahraničných vecí 
D. 3. 	vystaviť poverovacie listiny pre delegáciu Slovenskej republiky; 
do 30. septembra 2011

E. 	berie na vedomie 
 
E. 1. 	že náklady spojené s účasťou členov delegácie budú hradené z rozpočtových prostriedkov vysielajúcej inštitúcie.

Vykonajú:

1. podpredseda vlády a minister dopravy, výstavby a regionálneho rozvoja, 
minister zahraničných vecí